Държавен вестник, бр. 64, 2021 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  64
своите инвестиции, като взема предвид необ­
ходимостта от получаване на устойчив доход 
от своя портфейл от активи, за да отговаря на 
обоснованите очаквания на застраховащите, 
застрахованите или ползващите се лица.
Конфликт на интереси
Чл. 36. (1) Застрахователят, съответно пре­
застрахователят, трябва да определя в своята 
инвестиционна политика как идентифицира 
и управлява конфликтите на интереси, които 
възникват по отношение на инвестициите, 
независимо дали възникват в застрахователя, 
съответно в презастрахователя, или в лицето, 
което управлява съответните активи. Застра­
хователят, съответно презастрахователят, 
трябва да документира предприетите действия 
за управление на тези конфликти.
 (2) Конфликт на интереси по смисъла на 
ал. 1 е налице, когато застрахователят, съ­
ответно презастрахователят, има стимул да 
инвестира в активи, които не съответстват 
на целите на договорите в застрахователния 
портфейл или на най-добрия интерес на полз­
вателите на застрахователни услуги. 
(3) Не се допуска поемането на задължения 
за инвестиции в активи на предприятие майка 
или на други предприятия в групата, когато 
инвестицията не съответства на изискванията 
на чл. 124 от Кодекса за застраховането.
Застраховки, свързани с дялове в инвестицио­
нен фонд и свързани с индекс
Чл. 37. (1) Застрахователят трябва да га­
рантира, че избира инвестициите по повод 
застраховки, свързани с дялове в инвести­
ционен фонд, или застраховки, свързани с 
индекс, в най-добрия интерес на ползвателите 
на застрахователни услуги, като взема предвид 
всички оповестени цели в техните полици.
(2) При дейности, свързани с дялове или ак­
ции в предприятия за колективно инвестиране 
или със стойността на активи, включени във 
вътрешен фонд, притежаван от застрахователя, 
застрахователят трябва да отчита и управля­
ва ограниченията по повод на застраховки, 
свързани с такива дялове, акции или активи 
като ограничения в тяхната ликвидност, как­
то и наличието на договорни или законови 
ограничения за тяхното прехвърляне.
(3) Застрахователят трябва да преценява 
ликвидния риск на дяловете или акциите в 
предприятията за колективно инвестиране 
в прехвърляеми ценни книжа, съответно на 
активите във вътрешните фондове, с които 
са свързани застраховките, като:
1. взема предвид възможността на ползва­
телите на застрахователни услуги да откупят 
своите застраховки в рамките на периода за 
предизвестие; 
2. гарантира, че тези дялове, акции в 
предприятия за колективно инвестиране или 
стойността на активи, включени във вътреш­
ни фондове, притежавани от застрахователя, 
са достатъчно ликвидни, така че позволяват 
закупуването и продажбата да се извършва 
синхронизирано с получаване на застрахова­
телните премии, съответно с откупуването 
на застраховките; 
3. отчита интересите на останалите полз­
ватели на застрахователни услуги в случаите, 
когато определени дялове, акции или активи 
във вътрешни фондове не могат да се продадат 
своевременно или по справедлива цена, за да 
се осигури заплащането на откупни стойности, 
в резултат на което общият портфейл би се 
дебалансирал и не би съответствал на рис­
ковия профил, оповестен пред ползвателите 
на застрахователни услуги. 
Активи, които не са допуснати до търговия 
на регулиран финансов пазар
Чл. 38. (1) Застрахователят, съответно пре­
застрахователят, прилага, управлява, наблю­
дава и контролира процедурите по отношение 
на инвестиции, които не са допуснати до 
търговия на регулиран пазар, или на сложни 
продукти, които трудно се оценяват.
(2) Застрахователят, съответно презастра­
хователят, третира активите, допуснати до 
търговия, които не се търгуват или се търгуват 
нередовно, като активи, които не са допуснати 
до търговия на регулиран пазар.
(3) Когато се прилага оценка на активи, 
основана на модел (mark-to-model), функцията 
по управление на риска отговаря за одоб­
ряването и прегледа на модела, след като 
приложи независима проверка на цените и 
стрес-тестване. Застрахователят, съответно 
презастрахователят, преценява периодично 
необходимостта от разработване на резервни 
модели за оценка за сложните или потенциал­
но неликвидни инструменти. Тези модели се 
сравняват, екстраполират или изчисляват по 
друг начин, основан във възможно най-голяма 
степен на пазарни данни. Застрахователят, 
съответно презастрахователят, използва мак­
симално подлежащи на наблюдение данни. 
(4) Застрахователят, съответно презастра­
хователят, трябва да разполага с експертен 
капацитет, за да разбира, управлява и контро­
лира структурирани продукти и присъщите 
им рискове, както и да разработва процедури 
за оценка на рисковете, свързани с такива 
продукти. 
Деривати
Чл. 39. (1) Когато използва деривати или 
други финансови инструменти с подобни ха­
рактеристики или ефекти, застрахователят, 
съответно презастрахователят:
1. въвежда процедури за оценка на стра­
тегията за използване на такива продукти;
2. въвежда принципи на управлението на 
риска, които да бъдат прилагани спрямо тях;